A BIZOTTSÁG HATÁROZATA
(2007. november 28.)
Romániában a baromfiknál előforduló magas patogenitású madárinfluenza H5N1 altípusával kapcsolatos egyes védekezési intézkedésekről szóló 2006/415/EK határozat módosításáról
(az értesítés a C(2007) 5914. számú dokumentummal történt)
(EGT-vonatkozású szöveg)
(2007/770/EK)
AZ EURÓPAI KÖZÖSSÉGEK BIZOTTSÁGA,
tekintettel az Európai Közösséget létrehozó szerződésre,
tekintettel a belső piac megvalósításának céljával a Közösségen belüli kereskedelemben alkalmazható állat-egészségügyi ellenőrzésekről szóló 1989. december 11-i 89/662/EGK tanácsi irányelvre (1) és különösen annak 9. cikke (3) bekezdésére,
tekintettel az egyes élőállatok és állati termékek Közösségen belüli kereskedelmében a belső piac megvalósításának céljával alkalmazandó állat-egészségügyi és tenyésztéstechnikai ellenőrzésekről szóló 1990. június 26-i 90/425/EGK tanácsi irányelvre (2) és különösen annak 10. cikke (3) bekezdésére,
mivel:
(1)
A Közösségben a baromfiknál előforduló magas patogenitású madárinfluenza H5N1 altípusával kapcsolatos egyes védekezési intézkedésekről és a 2006/135/EK határozat hatályon kívül helyezéséről szóló 2006. június 14-i 2006/415/EK bizottsági határozat (3) bizonyos védekezési intézkedéseket határoz meg, amelyeket a célból kell alkalmazni, hogy megakadályozzák e betegség elterjedését, mely intézkedésekbe beletartozik a feltételezett vagy megerősített járványkitörést követő „A” és „B” területek kijelölése is.
(2)
Románia bejelentette a Bizottságnak, hogy a területén levő Tulcsa (Tulcea) megyében egy háztáji gazdaságban a H5N1 altípusú magas patogenitású madárinfluenza kitörését észlelték, amelyet követően megtette a 2006/415/EK határozatban előírt szükséges lépéseket, köztük az említett határozat 4. cikkében előírt „A” és „B” terület létrehozását.
(3)
A Bizottság Romániával együttműködve megvizsgálta a meghozott intézkedéseket, és megállapította, hogy a tagállam illetékes hatóságai által létrehozott „A” és „B” területek határai megfelelő távolságban helyezkednek el a betegség kitörésének tényleges helyszínétől. A Romániában található „A” és „B” területeket ezért jóvá lehet hagyni, és meg lehet határozni a régiókba való sorolás időtartamát.
(4)
Ezért a 2006/415/EK határozatot ennek megfelelően módosítani kell.
(5)
Az e határozatban foglalt intézkedéseket az Élelmiszerlánc- és Állat-egészségügyi Állandó Bizottság következő ülésén felül kell vizsgálni,
ELFOGADTA EZT A HATÁROZATOT:
1. cikk
A 2006/415/EK határozat melléklete e határozat melléklete szövegének megfelelően módosul.
2. cikk
Ennek a határozatnak a tagállamok a címzettjei.
Kelt Brüsszelben, 2007. november 28-án.